# korzailhenn
## Brezhoneg
### Etimologiezh

    Meneget er C'hatolikon (cornaillenn).
    Testeniekaet en 1716 (goursaillen).
    Diwar ar strollder korz hag al lostger-gwashaat gallek -aille hag an dibenn-ger -enn.

### Anv-kadarn

korzailhenn /kɔrˈzaʎɛn/ benel (furm vihanaat : korzailhennig, liester : korzailhennoù)
* (Korfadurezh) Rann diabarzh ar gouzoug zo e penn traoñ ar genoù
** Peogwir e veze dalc'hmat re gras e gorzailhenn, gwellañ tra d'ober a vije bet degas d'ar paour kaezh ur voutailhad rom Martinika pe Jamaïka, [...]. — (Jarl Priel, Va Zammig Buhez, Al Liamm, 1954, p. 97.)
** — Hê ! Hê ! Bevet ar galotenn ! a grias Pikoù adarre a-leizh e gorzailhenn en ur dennañ friadoù hir-hir hag e deod warnañ... [...]. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 277.)
** Bep gwech e lâre Jakez : - O ! m'am bije bet ur gorzailhenn ken hir hag un troad pal, din da viret pelloc'h ar blaz ! — (Fañch Peru, Kañfarded Milin ar Wern, Skol Vreizh, 2008, p. 28.)
** Harry a santas e gorzailhenn o tont kras. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 190.)

#### Adstummoù

* kornailhenn

#### Gerioù heñvelster

* gourlañchenn
* gouzoug
* toull-gouzoug

#### Troioù-lavar

* bezañ ramp e gorzailhenn : bezañ douget da evañ kalzik a ziedoù alkoolek
* bezañ sec'h e gorzailhenn : kaout sec'hed
* glebiañ e gorzailhenn : evañ
* kanañ a-leizh e gorzailhenn : kanañ a-bouez-penn

#### Troidigezhioù

* alamaneg : Kehle benel
* esperanteg : glutejo , gorĝo
* euskareg : eztarri
* finneg : kurkku
* galleg : gorge benel , gosier gourel
* hungareg : torok
* italianeg : gola benel
* iwerzhoneg : sceadamán gourel , scornach benel
* kembraeg : gwddf gourel , llwnc gourel
* kerneveureg : bryansenn benel
* nederlandeg : keel
* saozneg : throat
* skoseg : sgòrnan gourel
* spagnoleg : garganta benel
* turkeg : boğaz